Gradonačelnik Glavnog grada Podgorice, Zaključkom broj 01-018/26-5586/1 od 06. 10.2026.g odine, utvrdio je  Nacrt lokalnog plana upravljanja komunalnim i neopasnim građevinskim otpadom Glavnog grada Podgorice za period 2026-2029. godine sa odlukom o donošenju istog.  Nacrt plana stavlja se na javnu raspravu u trajanju od 15 dana, počev od 08.10.2026. godine,  zaključno sa 22.10.2026. godine. 
                                                                                                                                                                                                                                                                                                                                                                                                                                                                                                                                                                                                                                                                                                                                                                                         
PROGRAM JAVNE RASPRAVE

     Nacrt odluke objaviće se:
1. kao podlistak u Dnevnom listu »Dan«, 
1. na internet site-u Glavnog grada Podgorice www.podgorica.me 
    Nacrt odluke dostaviće se:
1. odbornicima Skupštine Glavnog grada  Podgorica,
1. mjesnim zajednicama Glavnog grada,
1. nevladinom sektoru preko CRNVO. 

       Javna rasprava  održaće se u elektronskoj, pisanoj i usmenoj formi. 
       Javna rasprava u elektronskoj formi organizuje se putem dostavljanja elektronskih primjedbi, predloga i sugestija građana i drugih učesnika na e-mail sekretarijat.kps@podgorica.me u toku cjelokupnog perioda predviđenog za javnu raspravu. 
       Javna rasprava u pisanoj formi organizuje se putem dostavljanja pisanih primjedbi, predloga i sugestija građana i drugih učesnika na adresu: Sekretarijat za komunalne poslove, Ul. Rimski trg broj 50, zaključno sa danom okončanja javne rasprave. 
         Centralna  javna rasprava  održaće se dana 20. oktobra 2026. godine u 10 časova (multimedijalna sala na II spratu zgrade Parlamenta u Ulici Njegoševoj 20).
 
       Javnu raspravu sprovešće Sekretarijat za komunalne poslove, koji će po okončanju iste, sačiniti izvještaj o sprovedenoj javnoj raspravi sa primjedbama, predlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na web sajtu Glavnog grada u roku od tri dana od dana izrade.

      Nacrt lokalnog plana upravljanja komunalnim i neopasnim građevinskim otpadom Glavnog grada Podgorice za period 2026-2029. godine dostupan je svim zainteresovanim licima   na web sajtu Glavnog grada, na stranici Ankete i javne rasprave kao i u prostorijama Sekretarijata za komunalne poslove, Ul. Rimski trg broj 50.


SEKRETARIJAT ZA KOMUNALNE POSLOVE

